**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – UAB „Ignitis grupės paslaugų centras“.
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – Darbo pažymėjimų spausdinimas ant plastikinių kortelių.
   5. **Užsakymas** – Sutarties pagrindu Paslaugų teikėjui tekstiniu pranešimu, elektroniniu paštu ir/ar per Kliento nurodytą informacinę sistemą teikiamas rašytinis dokumentas, kuriame nurodomi Paslaugų kiekiai, pristatymo adresai ir terminas.
2. **PIRKIMO OBJEKTAS**
   1. Darbo pažymėjimų vienpusis spausdinimas ant plastikinių kortelių dviem būdais: 1) skaitmeninė spauda+laminavimas; 2) termotransfer.
3. **PIRKIMO OBJEKTO APIMTYS**
   1. Paslaugų kiekiai pateikiami žemiau esančioje Lentelėje Nr. 1:

**Lentelė Nr. 1**

|  |  |  |
| --- | --- | --- |
| **Eil. Nr.** | **Pavadinimas** | **Preliminarus kiekis, vnt.\*** |
| 1. | Darbo pažymėjimų (skaitmeninė spauda+laminavimas) | 5750 |
| 2. | Darbo pažymėjimų su viena lipnia puse (termotransfer) | 200 |
| 3. | Darbo pažymėjimams maketavimo paslauga | 1500 |
| 4. | Skubaus spausdinimo paslauga | 500 |
| 5. | Pristatymo/siuntimo paslauga | 60 |

\* *Nurodytas preliminarus Paslaugų kiekis. Sutarties galiojimo laikotarpiu Pirkėjas turi teisę koreguoti perkamų Paslaugų kiekį, neviršijant sutartyje nurodytos maksimalios Sutarties kainos. Pirkėjas neįsipareigoja išpirkti viso Paslaugų kiekio ar bet kokios jų dalies.*

1. **PASLAUGŲ TEIKIMO VIETA**
   1. Paslaugos teikiamos: Laisvės pr.10, Vilnius, Lietuva.
2. **REIKALAVIMAI PIRKIMO OBJEKTUI**
   1. **Pirkimo objekto aprašymas**
      1. Darbo pažymėjimams keliami techniniai parametrai ir reikalavimai nurodyti žemiau esančioje Lentelėje Nr. 2

**Lentelė Nr. 2**

|  |  |
| --- | --- |
| **Techniniai parametrai ir reikalavimai** | **Dydis, sąlyga** |
| Darbo pažymėjimų matmenys (plastikinė kortelė su viena lipnia puse) | 85.6 mm x 54 mm, storis ~ 0,79 mm |
| Darbo pažymėjimų matmenys (plastikinė kortelė be lipnių pusių) | 85.6 mm x 54 mm, storis ~ 0,79 mm |

1. **PASLAUGŲ VYKDYMO TVARKA IR TERMINAI** 
   1. Paslaugos bus teikiamos tik pagal atskirus Kliento pateiktus Užsakymus Sutarties galiojimo metu.
   2. Po Užsakymo pateikimo Paslaugų teikėjas per 10 (dešimt) darbo dienų turi pagaminti ir pristatyti Klientui pažymėjimus.
   3. Paslaugų teikėjas turės teikti Paslaugas Techninių specifikacijų 4 skyriuje nurodytais adresais (arba kitu Užsakyme nurodomu konkrečiu adresu) Kliento darbo laiku (I-IV 7:30 – 16:30 val., V 7:30 – 15:15 val.).
2. **KOKYBĖ IR TRŪKUMŲ PAŠALINIMAS**
   1. Paslaugų ir (ar) Paslaugų rezultato trūkumais laikomi ant darbo pažymėjimų išsilieję ar nublukę dažai.
   2. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 5 (penkių) darbo dienų nuo suteiktų Paslaugų perdavimo – priėmimo akto pasirašymo / trūkumų užfiksavimo dienos.
   3. Kliento nustatytiems Paslaugų rezultato trūkumams šalinti nustatomas 5 (penkių) darbo dienų terminas.
3. **APMOKĖJIMO SĄLYGOS**
   1. Klientas sumoka Paslaugų teikėjui už faktiškai suteiktas kokybiškas Paslaugas per 30 (trisdešimt) kalendorinių dienų nuo Paslaugų rezultato perdavimo - priėmimo akto pasirašymo ir Sąskaitos gavimo dienos.